Η χρήση του αυτόλογου κρημνού του άνω πλαγίου χόνδρου στη ρινοπλαστική: συστηματική ανασκόπηση της βιβλιογραφίας
Creators: name: Γαρέφης, Κωνσταντίνος Χρήστου
Publisher: name: Aristotle University of Thessaloniki
Year: 2021
Subjects: Αυτόλογος κρημνός άνω πλαγίου ρινικού χόνδρου
Ρινικά αυτομοσχεύματα
Ρινοπλαστική
Spreader flap
Spreader graft
Rhinoplasty

description: Η ρινοπλαστική είναι μια επέμβαση που στοχεύει στη διαμόρφωση μιας λειτουργικής και καλαίσθητης μύτης. Η πλέον χρησιμοποιούμενη μέθοδος ανακατασκευής του μέσου τριτημορίου της ρινός είναι τα αυτομοσχεύματα spreader grafts. Πρόσφατα, μια εναλλακτική τεχνική αποτελεί η χρήση του αυτόλογου κρημνού του άνω πλαγίου ρινικού χόνδρου, η οποία γίνεται ευρέως αποδεκτή. Παρόλα αυτά, η αποτελεσματικότητα της χρήσης του αυτόλογου κρημνού του άνω πλαγίου ρινικού χόνδρου σε σχέση με το λειτουργικό και αισθητικό αποτέλεσμα, δεν έχει εδραιωθεί στη ρινοπλαστική. Σκοπός της συγκεκριμένης συστηματικής ανασκόπησης ήταν η εκτίμηση της αποτελεσματικότητας της χρήσης του αυτόλογου κρημνού του άνω πλαγίου ρινικού χόνδρου σε ασθενείς που υποβλήθηκαν σε ρινοπλαστική για πρώτη φορά. Η βιβλιογραφική αναζήτηση περιελάμβανε τις ηλεκτρονικές βάσεις ΜEDLINE, Science Direct και Cochrane Library όπως επίσης και βάσεις κλινικών δοκιμών ακολουθούμενη από εκτεταμένη έρευνα των βιβλιογραφικών αναφορών όλων των συναφών μελετών. H συστηματική ανασκόπηση περιέλαβε μελέτες που αξιολογούσαν την αποτελεσματικότητα του αυτόλογου κρημνού του άνω πλαγίου ρινικού χόνδρου, σε σύγκριση ή όχι με την τεχνική των spreader grafts, σε ασθενείς που υποβλήθηκαν πρώτη φορά σε ρινοπλαστική. Δεκατρείς μελέτες με ένα σύνολο 500 ασθενών πληρούσαν τα κριτήρια εισόδου και ανασκοπήθηκαν συστηματικά. Όλες οι μελέτες μέτρησαν τη βελτίωση της ρινικής αναπνοής, με αντικειμενικές και/ή υποκειμενικές μεθόδους. Επιπλέον, η αισθητική βελτίωση/ικανοποίηση αξιολογήθηκε σε επτά μελέτες, με τη χρήση υποκειμενικών εργαλείων εκτίμησης. Η χρήση του αυτόλογου κρημνού του άνω πλαγίου ρινικού χόνδρου φαίνεται να βελτιώνει την ρινική αναπνοή, όπως φάνηκε σε όλες τις μελέτες. Ακόμη, οι μελέτες οι οποίες εκτίμησαν το αισθητικό αποτέλεσμα της ρινοπλαστικής έδειξαν ότι ο αυτόλογος κρημνός του άνω πλαγίου ρινικού χόνδρου δύναται να παρέχει ικανοποιητικά αποτελέσματα. Η σύγκριση μεταξύ της χρήσης του αυτόλογου κρημνού του άνω πλαγίου ρινικού χόνδρου και των spreader grafts έδειξε παρόμοια αποτελέσματα στην πλειονότητα των μελετών που ασχολήθηκαν με το συγκεκριμένο ζήτημα τόσο στη βελτίωση της ρινικής αναπνοής όσο και στην αισθητική βελτίωση/ικανοποίηση. Αυτή η μελέτη αποτελεί την πρώτη συστηματική ανασκόπηση στην οποία τα αποτελέσματα της χρήσης του αυτόλογου κρημνού του άνω πλαγίου ρινικού χόνδρου στη ρινική αναπνοή και στην αισθητική εμφάνιση της ρινός κρίνονται ιδιαίτερα ενθαρρυντικά και συγκρίσιμα με αυτά των spreader grafts, σε ασθενείς που υποβλήθηκαν σε ρινοπλαστική για πρώτη φορά. Παρόλα αυτά, ο μικρός αριθμός δημοσιεύσεων και μεθοδολογικοί περιορισμοί των απαιτούν μεγαλύτερες και περισσότερο ομοιογενείς μελέτες, ώστε να εξαχθούν ασφαλή συμπεράσματα.
description: Rhinoplasty is a surgical procedure aiming to create a functional nose with a nice look. The standard treatment for reconstructing the middle vault of the nose is to use spreader grafts. Recently, an alternative technique using spreader flaps has become widely accepted. However, the results of the spreader flap technique regarding functional and aesthetic outcomes have not been established in primary rhinoplasty. The purpose of this systematic review was to evaluate the efficacy of spreader flaps in patients who underwent primary rhinoplasty. A literature search was performed in ΜEDLINE, Science Direct, the Cochrane Library and multiple trial registries, and then an extensive hand search was performed to identify relevant studies. The systematic review included studies evaluating the effectiveness of spreader flaps, with or without comparison to the spreader graft technique, in patients who had undergone primary rhinoplasty. Thirteen studies with a total of 500 patients met the inclusion criteria and were reviewed systematically. All studies measured nasal breathing improvement with objective and/or subjective methods. Additionally, aesthetic improvement/satisfaction was evaluated in seven studies by using subjective assessment tools. The use of spreader flaps seems to improve nasal breathing, as seen in all studies. Furthermore, the studies assessing the aesthetic aspect of a primary rhinoplasty showed that spreader flaps can provide satisfactory results. The comparison between spreader flaps and spreader grafts showed similar results in the vast majority of studies dealing with this topic in both nasal breathing improvement and aesthetic improvement/satisfaction. This study is the first systematic review assessing the functional and aesthetic outcomes of spreader flaps in primary rhinoplasty, and it shows encouraging results comparable to those of spreader grafts. However, the small number of publications and their design limitations require larger and more homogenous studies in order to draw safe conclusions.